ผมมีอะไรกับแฟนคืนวันที่22กันยาขณะที่แฟนเป็นประจำเดือน แต่ผมใส่ถุงแล้วถุงยางแตกแต่ผมหลั่งนอกไม่แน่ใจว่ามีเล็ดลอดไปรึป่าว เช้าวันที่23จึงไปซื้อยาคุมกำเนิดฉุกเฉินมากิน แล้วหลังจากนั้น 6วันประจำเดือน ปกติแฟนเป็นประจำเดือนช่วงวันที่ 16-22 ขอปรึกษาหน่อยครับว่ามีโอกาสท้องไหม
สวัสดีค่ะ การมีเพศสัมพันธ์หากเป็นช่วงที่มีประจำเดือนจริงๆเลยภายใน 7 วันแรกนั้น โอกาสตั้งครรภ์มีได้น้อยมากๆ เพราะจะไม่มีการตกไข่ในช่วงเวลาดังกล่าวแต่อย่างไรก็ตาม ไม่แนะนำการมีเพศสัมพันธ์ในช่วงที่มีรอบเดือน เพราะเป็นสุขอนามัยที่ไม่ดี เสี่ยงต่อการติดเชื้อที่ช่องคลอดและปากมดลูก และหากไม่ใช่เลือดประจำเดือนจริงๆ ก็มีโอกาสตั้งครรภ์ได้หากมีการใช้ยาคุมฉุกเฉินไปภายใน 72 ชั่วโมงหลังมีเพศสัมพันธ์ และได้ใช้ครบและตรงเวลาตามข้างฉลากกำหนดแล้วนั้น โอกาสตั้งครรภ์จะมีได้น้อยลงไป ยามีประสิทธิภาพได้ประมาณ 80-90% หลังการใช้ยาอาจทำให้ประจำเดือนคลาดเคลื่อนไปได้ แต่ไม่ควรทำให้เกินไปจาก 35 วันจากรอบก่อน โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปค่ะ